Gauteng-polisieman aan diens doodgeskietArgieffoto Foto: SAPD, Facebook ŉ Polisiebeampte is Saterdagaand omstreeks 21:00 in Katlehong in Gauteng doodgeskiet tydens ŉ roetine stop-en-deursoek-veldtog. “Die beamptes het ŉ wit Volkswagen Polo afgetrek om die motor te deursoek,” het kapt. Tsekiso Mofokeng, woordvoerder van die polisie, aan Maroela Media gesê. “Daar was drie persone in die Polo en hulle het op die beamptes losgebrand.” Een van die beamptes is noodlottig gewond. Sy naam is nog nie bekend gemaak nie. Maroela Media het vroeër berig ŉ vroulike polisiebeampte is Saterdagaand in Durban, KwaZulu-Natal doodgeskiet toe sy en haar kollega op ‘n rooftog reageer het. Klik hier om meer te lees.